wannaphong/clean_thaiwikipedia huggingface dataset:
# แฟลทดีไซน์
แฟลทดีไซน์  เป็นภาษาการออกแบบ (design language) หรือรูปแบบการออกแบบ (design style) รูปแบบที่มีความเป็นจุลนิยม (minimalist) วลีนี้ริเริ่มและทำให้เป็นที่นิยมโดย อัลลัน กรินชไตน์ (Allan Grinshtein) ใช้ทั่วไปในการออกแบบส่วนต่อประสานกราฟิกกับผู้ใช้ (Graphical User Interface; GUI) เช่นในการออกแบบเว็บแแอปพลิเคชันหรือแอปพลิเคชันมือถือ เช่นเดียวกันกับสื่อสิ่งพิมพ์ โปสเตอร์ งานศิลปะ เอกสารแนะนำ และสินค้ากลุ่มงานพิมพ์

นิยามและเป้าหมาย
thumb|ภาพจับหน้าจอแอปพลิเคชันมือถือที่มีองค์ประกอบการออกแบบแบบแมทีเรียลดีไซน์ (Material Design) รูปแบบของแฟลทดีไซน์ที่พัฒนาโดยกูเกิล

แฟลทดีไซน์เป็นรูปแบบการออกแบบอินเตอร์เฟซที่เน้นการใช้จุลนิยม (Minimalism) ในการสร้างองค์ประกอบต่าง ๆ ที่ทำให้เกิดการลวงตาให้เหมือนเป็นสามมิติ (illusion of three dimensions) ซึ่งใช้เทคนิคต่าง ๆ เช่น

 สกีวโอมอร์ฟ (Skeuomorph)
 ดรอปชาโดว์ (drop shadow)
 ความลึกสมมติ (depth perception)
 การไล่สี (colour gradient) 
 เส้นขอบScreenshot of Samsung Galaxy S4 telephone application with Android 4.4.2 (before update) and Android 5.0 (after update).
 ความต่างสี (colour contrast)
 การตอบกลับผ่านสัมผัส (Haptic feedback)
 การตอบกลับผ่านเสียง (Acoustic feedback)

การออกแบบแบแฟลทดีไซน์มุ่งเน้นอยู่ที่การใช้องค์ประกอบอย่างง่าย การจัดวางอักษร (typography) แบบจุลนิยม และการใช้สีแฟลท (flat colours) 

นักออกแบบอาจเลือกใช้การออกแบบแบบแฟลทดีไซน์เพราะมีรูปแบบอินเตอร์เฟซที่ดูเพรียว (Streamlined) กว่า และมีประสิทธิภาพกว่า การออกแบบแบบแฟลทดีไซน์ทำให้เป็นเรื่องง่ายขึ้นที่จะสื่อสารข้มูลต่าง ๆ อย่างรวดเร็ว ในขณะเดียวกันก็ยังคงมีรูปลักษณ์ที่ดึงดูดและเข้าถึงได้ง่าย นอกจากนี้ยังงทำให้การออกแบบนั้นง่ายขึ้นในแง่ของการสร้างอินเตอร์เฟซที่มีการออกแบบการโต้ตอบ (Responsive design) ที่เปลี่ยนในขนาดของเบราว์เซอร์บนอุปกรณ์ที่แตกต่างกันไปของผู้ใช้ ที่สำคัญอีประการหนึ่งคือด้วยองค์ประกอบที่ใช้มีขนาดเล็กลงและน้อยลงตามแนวคิดแบบจุลนิยม ทำให้เว็บไซต์และโปรแกรมสามารถดาวน์โหลดได้อย่างรวดเร็วยิ่งขึ้น และทำให้ปรับขนาดได้อย่างง่ายดาย ในขณะเดียวกันก็ยังคงดูคมชัดบนหน้าจอที่มีความละเอียดสูง แฟลทดีไซน์ถือเป็นรูปแบบคู่ตรงข้ามกับการออกแบบแบบสกีวโอมอร์ฟ  (Skeuomorphism) และ ริชดีไซน์ (rich design) ถึงแม้ว่าแฟลทดีไซน์อาจมีการเอาสกีวโอมอร์ฟมาประกอบด้วยก็ได้
# เบรนเนร์ มาร์โลส
เบรนเนร์ มาร์โลส วารันดา เด อูลิวีรา (เกิดวันที่ 1 มีนาคม ค.ศ. 1994) เป็นนักฟุตบอลชาวบราซิล โดยเล่นในตำแหน่งกองหน้า เขาเคยลงเล่นให้กับทรูแบงค็อก ยูไนเต็ด ในไทยลีก โดยย้ายมาจากอิงเตร์นาซีโยนัลในเดือนกุมภาพันธ์ ค.ศ. 2020

 สถิติอาชีพ 

สโมสรฤดูกาลลีกState Leagueถ้วยทวีปอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูJuventude2012Série D002Appearances in the Campeonato Gaúcho01Appearances in the Copa do Brasil0——302013302000——502014Série C303000——602015966100——1572016009700——97รวม15622810——3814Internacional2016Série A10–10–—202017Série B6012775–1Appearancses in the Primeira Liga126132018Série A00————00201900————00รวม701278500112813Botafogo (ยืมตัว)2017Série A18600001Appearances in the Copa Libertadores0—196201824315Appearances in the Campeonato Carioca6105Appearances in the Copa Sudamericana1—4510รวม4291561061–6416Goiás (ยืมตัว)2019Série A0013Appearances in the Campeonato Goiano420——154Avaí (ยืมตัว)2019Série A142————142ทรูแบงค็อก ยูไนเต็ด2020ไทยลีก41————41รวมทั้งหมด82186225125611116350
หมายเหตุ
# สงวน จันทรสาขา
สงวน จันทรสาขา (2 กุมภาพันธ์ พ.ศ. 2462 – 11 กันยายน พ.ศ. 2514) เป็นนักการเมืองชาวไทย อดีตรัฐมนตรีช่วยว่าการกระทรวงอุตสาหกรรมของไทย อดีตเลขาธิการบริหารนายกรัฐมนตรี อดีตสมาชิกสภาผู้แทนราษฎรจังหวัดนครพนมและอดีตเลขาธิการพรรคสหภูมิ

 ประวัติ 
สงวน จันทรสาขา เกิดเมื่อวันที่ 2 กุมภาพันธ์ พ.ศ. 2461 (แบบสากลคือ พ.ศ. 2462) เป็นบุตรของหลวงพิทักษ์พนมเขต (สีห์ จันทรสาขา) กับจันทิพย์ จันทรสาขา (สกุลเดิม วงษ์หอม) มีพี่น้องคือ สง่า จันทรสาขา อดีตผู้ว่าราชการจังหวัดนครพนม สงวน จันทรสาขา และ ดร.สุรจิตต์ จันทรสาขา สมาชิกสภาผู้แทนราษฎรไทย ชุดที่ 12 ประธานสภาวัฒนธรรมจังหวัดมุกดาหาร และเป็นพี่น้องต่างบิดาของจอมพลสฤษดิ์ ธนะรัชต์ย้อนประวัติศาสตร์: เมื่อจอมพลสฤษดิ์ ธนะรัชต์ จะเป็น “หัวหน้าพรรค และนักการเมือง”

สงวน จันทรสาขา ได้รับเลือกตั้งเป็นสมาชิกสภาผู้แทนราษฎรจังหวัดนครพนม ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม กระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 มีการจัดตั้งรัฐบาลในวันที่ 23 กันยายน พ.ศ. 2500 มีการแต่งตั้งคณะรัฐมนตรีในรัฐบาลนายพจน์ สารสิน ซึ่งนายสงวน ได้รับแต่งตั้งเป็นรัฐมนตรีช่วยว่าการกระทรวงอุตสาหกรรมพระบรมราชโองการ ประกาศ ตั้งและแต่งตั้งคณะรัฐมนตรี (จำนวน ๒๙ ราย) และเขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคสหภูมิ ซึ่งเขาเป็นเลขาธิการพรรคและได้รับการสนับสนุนจาก จอมพลสฤษดิ์ ธนะรัชต์ ผู้บัญชาการทหารบก ในขณะนั้น หลังจากนั้นเขาก็ได้ดำรงตำแหน่งรัฐมนตรีช่วยว่าการกระทรวงอุตสาหกรรมต่อเนื่องมาถึงในรัฐบาลชุดต่อมา นำโดย พลโท ถนอม กิตติขจร ต่อมาเขาได้ลาออกจากตำแหน่งในเดือนกรกฎาคมของปีเดียวกัน

สงวน ได้รับหน้าที่ผู้อำนวยการสำนักงานสลากกินแบ่งรัฐบาล ในระหว่างปี พ.ศ. 2501-2506http://www.glo.or.th/ewt_news.php?nid=54

สงวน จันทรสาขา ได้รับแต่งตั้งเป็นเลขาธิการบริหารนายกรัฐมนตรี (จอมพลถนอม กิตติขจร) ในปี พ.ศ. 2506แจ้งความสำนักนายกรัฐมนตรี เรื่อง แต่งตั้งข้าราชการการเมืองในสำนักนายกรัฐมนตรี ซึ่งในขณะนั้นมีพลตรี ชูศักดิ์ วัฒนรณชัย เป็นเลขาธิการทำเนียบนายกรัฐมนตรี 

สงวน ถึงแก่อนิจกรรมในวันที่ 11 กันยายน พ.ศ. 2514 และมีการพระราชทานเพลิงศพ ในวันที่ 31 มกราคม พ.ศ. 2515

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๐ ตอนที่ ๑๒๒ ง ฉบับพิเศษ หน้า ๒๐, ๒๗ ธันวาคม ๒๕๐๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๗๘ ตอนที่ ๑๐๔ ง ฉบับพิเศษ หน้า ๑๙, ๑๕ ธันวาคม ๒๕๐๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๐ ตอนที่ ๔๕ ง ฉบับพิเศษ หน้า ๑๒, ๑๓ พฤษภาคม ๒๕๐๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญราชการชายแดน , เล่ม ๘๐ ตอนที่ ๕๓ ง หน้า ๑๔๕๒, ๒๘ พฤษภาคม ๒๕๐๖
# ฟงวีแยย์ (โมนาโก)
ฟงวีแยย์  หรือ ฟุงตานาเวยา (โมนาโก:) เป็นแขวงที่ตั้งอยู่ทางตอนใต้สุดของประเทศโมนาโก พื้นที่ส่วนใหญ่มาจากการถมทะเลและพัฒนาโดยมันเฟรดี นีโกเลตตี  สถาปนิกชาวอิตาลี ช่วง ค.ศ. 1970–1990

 ประวัติ 
ฟงวีแยย์เกิดจากการออกแบบและการถมทะเลโดยจันฟรันโก จีลาร์ดีนี  วิศวกรชาวอิตาลี เพื่อแก้ปัญหาการขาดแคลนที่ดินเพื่อเป็นแหล่งที่อยู่อาศัย เพราะโมนาโกมีประชากรหนาแน่นมากขึ้นทุกปี โดยใน ค.ศ. 1966 เริ่มมีการถมทะเลเมดิเตอร์เรเนียนทางตะวันตกเฉียงใต้ของโขดหินโมนาโก ค.ศ. 1981 รัชทายาทอาลแบร์ที่ 2 เสด็จเพื่อทรงวางศิลาฤกษ์เป็นเกียรติแก่ย่านเมืองใหม่

มีการแบ่งพื้นที่สีเขียวขนาด 4 เฮกตาร์ (9.9 เอเคอร์) สำหรับสร้างสวนสาธารณะฟงวีแยย์และสวนกุหลาบเจ้าหญิงเกรซ
# ฟาเบิล (วิดีโอเกม พ.ศ. 2547)
ฟาเบิล  เป็นวิดีโอเกมแอ็กชันเล่นตามบทบาท ตัวเกมถูกพัฒนาสำหรับเครื่องเอกซ์บอกซ์ ไมโครซอฟท์ วินโดวส์ และแมคโอเอสเอกซ์โดยบิ้กบลูบอกซ์สตูดิโอส์ ทีมพัฒนาลูกของไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ ตัวเกมวางจำหน่ายบนเครื่องเอกซ์บอกซ์ในเดือนกันยายน 2004 ตัวเกมเวอร์ชันขยาย ฟาเบิล: เดอะลอสต์แชปเตอร์ ได้วางจำหน่ายบนเอกซ์บอกซ์และไมโครซอฟท์ วินโดวส์ในเดือนกันยายน 2005 ตัวเกมเวอร์ชันพอร์ตลงแมคโอเอสพัฒนาโดยโรโบซอฟท์เทคโนโลยีและจัดจำหน่ายโดย Feral Interactive วางจำหน่ายในเดือนมีนาคม 2008 หลังจากล่าช้ากว่าสองปีเนื่องจากปัญหาลิขสิทธิ์

เดิมที่ตัวเกมพัฒนามาภายใต้ชื่อ โปรเจกต์อีโก มีนักพัฒนาที่มีส่วนในการพัฒนา ฟาเบิล มากกว่า 150 คน เพลงประกอบของเกมนี้แต่งโดยรัสเซล ชอว์ โดยที่เพลงเปิดตัวนั้นประพันธ์โดย แดนนี เอลฟ์แมน ตัวเกมเริ่มต้นในการพัฒนาสำหรับเครื่องดรีมแคสต์ แต่ถูกย้ายการพัฒนาลงไปยังเครื่องเอกซ์บอกซ์เนื่องจากระบบยุดิการสนับสนุน

ฟาเบิล ได้รับการตอบรับอย่างดีจากนักวิจารณ์เกี่ยวกับคุณภาพของรูปแบบการเกมและการดำเนินเนื้อเรื่องแม้ว่าจะมีการตำหนิในการรวมคุณสมบัติที่สัญญาไว้หลายประการ ฟาเบิล เป็นเกมที่ขายดีที่สุดของเดือนกันยายน 2004 และขายได้มากกว่าสองล้านชุดในปี 2007 ตัวเกมยังมีภาคต่อถึงสองภาคคือ ฟาเบิล II ในปี 2008 และ ฟาเบิล III ในปี 2010 ตัวเกมรีเมคความคมชัดสูง ฟาเบิล แอนนิเวอร์ซารี ซึ่งรวมเนื้อหาของ เดอะลอสต์แชปเตอร์ วางจำหน่ายสำหรับเครื่องเอกซ์บอกซ์ 360 และ ไมโครซอฟท์ วินโดวส์ ในเดือนกุมภาพันธ์ 2014
 อ้างอิง
# ลากงดามีน
ลากงดามีน  หรือ อากุงดามีนา (โมนาโก:) เป็นแขวงที่ตั้งอยู่ตอนกลางของประเทศโมนาโก มีจุดหมายตาสำคัญคือท่าเรือแอร์กูล, สนามกีฬาทางน้ำแรนีเยที่ 3 และสวนสาธารณะเจ้าหญิงอ็องตัวแน็ต

 ประวัติ 
ลากงดามีนเป็นสถานที่สำหรับเพาะปลูกมาตั้งแต่ยุคกลาง มีความเก่าแก่รองจากมอนาโก-วีล เดิมพื้นที่ดังกล่าวเป็นตลาดเกษตรกรช่วง ค.ศ. 1880https://www.seemonaco.com/la-condaminehttps://www.monte-carlo.mc/en/visits/condamine-monaco/ จากการที่ลากงดามีนตั้งอยู่ระหว่างมอนาโก-วีล ซึ่งเป็นเมืองเก่า และมงเต-การ์โล ซึ่งเป็นสถานกาสิโน นักเขียนหนังสือสำหรับท่องเที่ยวช่วงต้นคริสต์ศตวรรษที่ 20 เขียนแนะให้ผู้อ่านพักที่นี่เพราะ "ที่พักราคาถูกกว่ามงเต-การ์โล"
# แซ็ง-มีแชล (โมนาโก)
แซ็ง-มีแชล  เป็นแขวงที่ตั้งอยู่ตอนกลางค่อนไปทางเหนือของประเทศโมนาโก เดิมเป็นส่วนหนึ่งของมงเต-การ์โล เป็นหนึ่งในสิบแขวงที่จัดตั้งขึ้นใหม่ของประเทศAdministrative Wards of Monaco 2012 Districting ติดพรมแดนเมืองโบซอแลย์ ประเทศฝรั่งเศส รวมทั้งแขวงมงเต-การ์โล, ลากงดามีน และเลมอเนอแกตีในโมนาโกWards of MonacoMonaco Geography มีพื้นที่ 0.14 ตารางกิโลเมตร กับประชากร 3,907 คน (ค.ศ. 2000)Census 2008

แซ็ง-มีแชลเป็นย่านอยู่อาศัย แต่ก็มีโรงแรมและที่พักขนาดน้อยพร้อมอาหารเช้าเปิดให้บริการHotelsSaint Michel รวมทั้งร้านขายเสื้อผ้าและภัตตาคารBoutiques and Restaurant เพราะห่างไกลจากตัวเมืองมาก ราคาอสังหาริมทรัพย์จึงไม่สูงนักเมื่อเทียบกับย่านอื่น ๆ ในประเทศ โดยราคาอสังหาริมทรัพย์ถูกกว่าเมื่อเทียบมงเต-การ์โลและลากงดามีนซึ่งตั้งอยู่ใกล้เคียง เฉลี่ยร้อยละ 10-15Real estate listings
# ทัมเนล (อัลบั้ม)
ทัมเนล   เป็นอัลบั้มลำดับที่ 9 ของเอเคบีโฟร์ตีเอต เปิดตัวเมื่อวันที่ 25 มกราคม พ.ศ. 2560 โดยคิงเรกคอร์ดส์

 รายชื่อเพลง 
 ไทป์ A 

 ไทป์ B 

 เวอร์ชันโรงละคร 

 สมาชิก 
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)

 "Ano Hi no Jibun" 

 เอเคบีโฟร์ตีเอต ทีมเอ: อันนะ อิริยามะ, นานะ โอวาดะ, ฮารุนะ โคจิมะ, ฮารุกะ ชิมาซากิ, เมกุ ทานิกุจิ, มิโฮะ มิยาซากิ, ยูอิ โยโกยามะ
 เอเคบีโฟร์ตีเอต ทีมเค: มินามิ มิเนกิชิ, มิอง มูไคจิ, โทมุ มุโต
 เอเคบีโฟร์ตีเอต ทีมบี: เรียวกะ โอชิมะ, ยูกิ คาชิวางิ, เรนะ คาโต้, ยูริอะ คิซากิ, มายุ วาตานาเบะ
 เอเคบีโฟร์ตีเอต ทีมโฟร์: นานะ โอกาดะ, มาโกะ โคจิมะ, ฮารูกะ โคมิยามะ, จูริ ทาคาฮาชิ, ยุยริ มุรายามะ

 "Get you!" 

 เอชเคทีโฟร์ตีเอต ทีมเอช: ริโนะ ซาชิฮาระ
 มอร์นิงมูซูเมะ '17: มิสุกิ ฟุกุมุระ, เอรินะ อิคุตะ, ฮารุนะ อิคุโบะ, อายูมิ อิชิดะ, มาซากิ ซาโตะ, ฮารูกะ คูโด, ซากุระ โอดะ, ฮะรุนะ โองะตะ, มิกิ โนะนะกะ, มาเรีย มากิโนะ, อาคาเนะ ฮากะ, คาเอเดะ คากะ, เรนะ โยโกยามะ

 "Tanjoubi TANGO" 

 เอเคบีโฟร์ตีเอต ทีมเอ: อันนะ อิริยามะ, ฮารุนะ โคจิมะ
 เอเคบีโฟร์ตีเอต ทีมบี: เรนะ คาโต้

 "Coin Toss" 

 เอเคบีโฟร์ตีเอต ทีมโฟร์: นานะ โอกาดะ

 "Hibiwareta Kagami" 

 เอเคบีโฟร์ตีเอต ทีมเอ: ยูอิ โยโกยามะ
 เอเคบีโฟร์ตีเอต ทีมบี: ยูกิ คาชิวางิ
 เอเคบีโฟร์ตีเอต ทีมโฟร์: ฮารูกะ โคมิยามะ, จูริ ทาคาฮาชิ
 เอสเคอีโฟร์ตีเอต ทีมเคทู: อากาเนะ ทาคายานาหงิ

 "Ayamachi" 

 เอ็นเอ็มบีโฟร์ตีเอต ทีมเอ็น: ซายากะ ยามาโมโตะ
 จุนอิจิ อินางากิ

 "Ao Kusai Rock" 

 เอเคบีโฟร์ตีเอต ทีมบี: เรียวกะ โอชิมะ, ยูริอะ คิซากิ
 เอเคบีโฟร์ตีเอต ทีมโฟร์: มาโกะ โคจิมะ
 เอสเคอีโฟร์ตีเอต ทีมเคทู: ซารินะ โซดะ, ซากิ ทาเคอุจิ
 เอ็นเอ็มบีโฟร์ตีเอต ทีมบีทู: ฟูโกะ ยากุระ
 เอชเคทีโฟร์ตีเอต ทีมเอช: ฮารุกะ โคดามะ, นัตสึมิ มัตสึโอกะ, นาโกะ ยาบุกิ
 เอชเคทีโฟร์ตีเอต ทีมเคโฟร์: มิโอะ โทโมนากะ
 เอ็นจีทีโฟร์ตีเอต ทีมเอ็นทรี: ริกะ นากาอิ

 "Runner's High" 

 เอเคบีโฟร์ตีเอต ทีมเอต: ยุย โอกุริ
 เอสเคอีโฟร์ตีเอต ทีมอี: ราระ โกโต้
 เอ็นเอ็มบีโฟร์ตีเอต ทีมเอ็น: อายากะ ยามาโมโตะ
 เอชเคทีโฟร์ตีเอต ทีมทีทู: ฮานะ มัตสึโอกะ
 เอ็นจีทีโฟร์ตีเอต ทีมเอ็นทรี: โมเอกะ ทาคาคุระ

 "Dakara Kimi ga Suki Na no ka" 

 เอเคบีโฟร์ตีเอต ทีมเค: ยูกะ ทาโนะ
 เอเคบีโฟร์ตีเอต ทีมเอต: เอรินะ โอดะ
 เอสเคอีโฟร์ตีเอต ทีมอี: อาคาริ สูดะ
 เอ็นเอ็มบีโฟร์ตีเอต ทีมเอ็น: ริริกะ ซูโตะ
 เอ็นจีทีโฟร์ตีเอต ทีมเอ็นทรี: ยูกะ โอกิโนะ

 "Baguette" 

 เอเคบีโฟร์ตีเอต ทีมบี: มายุ วาตานาเบะ
 เอสเคอีโฟร์ตีเอต ทีมเอส: จูรินะ มัตสึอิ
 เอชเคทีโฟร์ตีเอต ทีมเคโฟร์: ซากูระ มิยาวากิ

 "Dare ga Watashi wo Nakaseta?" 

 เอเคบีโฟร์ตีเอต ทีมเค: มิอง มุไคจิ
 เอเคบีโฟร์ตีเอต ทีมโฟร์: ซายะ คาวาโมโตะ
 เอสเคอีโฟร์ตีเอต ทีมเอส: เรียวฮะ คิตากาวะ
 เอสเคอีโฟร์ตีเอต ทีมเคทู: มินะ โอบะ
 เอสเคอีโฟร์ตีเอต ทีมอี: ฮารูกะ คุมาซากิ
 เอ็นเอ็มบีโฟร์ตีเอต ทีมเอ็ม: นางิสะ ชิบูยะ
 เอ็นเอ็มบีโฟร์ตีเอต ทีมบีทู: อายากะ โอคิตะ
 เอชเคทีโฟร์ตีเอต ทีมเคโฟร์: มาโดกะ โมริยาสุ
 เอ็นจีทีโฟร์ตีเอต ทีมเอ็นทรี: มินามิ คาโต้

 "Subete wa Tochuu Keika" 

 เอเคบีโฟร์ตีเอต ทีมเค: มินามิ ทากาฮาชิ, โทมุ มุโต
 เอสเคอีโฟร์ตีเอต ทีมเคทู: นาโอะ ฟุรุฮาตะ
 เอ็นเอ็มบีโฟร์ตีเอต ทีมเอ็ม: มิรุ ชิโรมะ
 เอ็นจีทีโฟร์ตีเอต ทีมเอ็นทรี: ริเอะ คิตาฮาระ
# หมินจี่
เหมี่ยนจื้อ  หรือภาษากวางตุ้งว่า หมินจี่ (เยฺว่พิน: min5 zi6) เป็นอาหารมาเก๊าชนิดหนึ่ง ทำจากเนื้อหมูหรือเนื้อวัวบด ปรุงรสด้วยกากน้ำตาลและซอสถั่วเหลือง หากโปะด้วยไข่ดาวด้านบนจะเรียกว่า หมินจี่ฉาวต๋าน (เยฺว่พิน: min5 zi6 caau2 daan2) สันนิษฐานว่าชื่อ หมินจี่ มาจากคำว่า minced ของภาษาอังกฤษ ซึ่งได้รับมาจากกลุ่มชนที่ใช้ภาษาอังกฤษในฮ่องกง แต่บางส่วนก็เชื่อกันว่าอาหารชนิดนี้มีต้นกำเนิดมาจากเมืองกัว ประเทศอินเดีย ซึ่งเป็นอดีตอาณานิคมของจักรวรรดิโปรตุเกสมาก่อน

ในชุมชนกุฎีจีน กรุงเทพมหานคร มีอาหารที่ใกล้เคียงกันเรียกว่า สัพแหยก เป็นเนื้อสัตว์สับผัดกับเครื่องเทศเติมผงขมิ้นทำให้มีกลิ่นแรง มีรสเปรี้ยวนำ หวาน และเค็ม รับประทานกับขนมปังหรือข้าว
# เกาะอเล็กซานเดอร์
เกาะอเล็กซานเดอร์  เป็นเกาะที่ใหญ่ที่สุดในแอนตาร์กติกา ตั้งอยู่ในทะเลเบลลิงเชาเซน ทางทิศตะวันตกของพาล์มเมอร์แลนด์ คาบสมุทรแอนตาร์กติกา

เกาะอเล็กซานเดอร์มีความยาวจากทิศเหนือถึงทิศใต้ราว 390 กิโลเมตร และมีความกว้าง 80 กิโลเมตร ทางทิศเหนือ เกาะอเล็กซานเดอร์เป็นเกาะที่ไม่มีคนอยู่อาศัยที่ใหญ่เป็นอันดับ 2 ของโลก รองจากเกาะเดวอน
# เลอปอร์ตีเย
เลอปอร์ตีเย  เป็นย่านที่อยู่อาศัยที่กำลังก่อสร้าง คาดว่าจะแล้วเสร็จใน ค.ศ. 2025 L’extension marine de Monaco pose ses fondations และจะได้รับการจัดตั้งเป็นแขวงที่สิบเอ็ดของประเทศ "Monaco va s’étendre de 6 hectares sur la mer entre l’anse du Portier et le Grimaldi Forum" (article, infos and map) 

โครงการก่อสร้างเริ่มในช่วง ค.ศ. 2000 เสร็จสิ้นโครงการใน ค.ศ. 2014 ทว่าโครงการถูกทิ้งใน ค.ศ. 2009 จากการตัดสินพระทัยของเจ้าชายอาลแบร์ที่ 2 เนื่องจากปัญหาการเงินของประเทศ ต่อมาได้กองทุนใหม่และเริ่มโครงการขึ้นอีกครั้งใน ค.ศ. 2011 "Quatre groupements en lice pour l’extension en mer de Monaco"  (article on Le Moniteur)"Extension en mer?: Fontvieille ou Larvotto??"  (article on Monaco Hebdo)"Four candidates for land extension"  (article on Monaco Life) นอกจากย่านที่อยู่อาศัยแล้ว ยังมีการก่อสร้างอาคารฝ่ายบริหาร พิพิธภัณฑ์ และโรงภาพยนตร์

เลอปอร์ตีเยตั้งอยู่ระหว่างอ่าวแอร์กูลกับกรีมัลดีฟอรัม มีพื้นที่ 2.75 เฮกตาร์ (6.8 เอเคอร์) ติดกับแขวงมงเต-การ์โลและลาร์วอโต
# ช่องแคบแมกคลินท็อก
ช่องแคบแมกคลินท็อก (หรืออาจเขียนว่า McClintock Channel) ตั้งอยู่ในดินแดนนูนาวุตของประเทศแคนาดา ส่วนหนึ่งของมหาสมุทรอาร์กติก ที่ได้แยกเกาะวิกตอเรียกับเกาะพรินซ์ออฟเวลส์ ชื่อของช่องแคบตั้งตามเซอร์ ลีโอโพลด์ แมกคลินท็อก นักสำรวจชาวไอริชจากกองทัพเรืออังกฤษ ที่มีชื่อเสียงในการสำรวจทวีปอาร์กติกส่วนแคนาดา ช่องแคบมีความยาว 274 กิโลเมตร กว้างระหว่าง 105 ถึง 209 กิโลเมตร

แมกคลินท็อก
# เกาะพรินซ์ออฟเวลส์
เกาะพรินซ์ออฟเวลส์  เป็นเกาะใหญ่ในกลุ่มเกาะอาร์กติกแคนาดา ในดินแดนนูนาวุต ประเทศแคนาดา ตั้งอยู่ระหว่างเกาะวิกตอเรียกับเกาะซัมเมอร์เซต และอยู่ทางทิศใต้ของหมู่เกาะควีนเอลิซาเบท

พรินซ์ออฟเวลส์
# เปอมาตังซียันตาร์
เปอมาตังซียันตาร์ (บางครั้งเขียน Pematang Siantar) เป็นเมืองอิสระในจังหวัดสุมาตราเหนือ ประเทศอินโดนีเซีย เขตเมืองถูกล้อมรอบด้วยอำเภอซีมาลูงุน แต่ไม่ได้เป็นส่วนหนึ่งของอำเภอนี้

เมืองมีประชากร 229,525 คน (ค.ศ. 2005), 234,698 คน (ค.ศ. 2010), 234,698 คน (ค.ศ. 2015) และมีประชากรอย่างเป็นทางการประมาณ (กลางปี ค.ศ. 2018) 253,500 คนBadan Pusat Statistik, Jakarta, 2019. เป็นเมืองใหญ่เป็นอันดับ 2 ของจังหวัด รองจากเมดัน
# ช่องแคบบาหลี
ช่องแคบบาหลี  เป็นช่องแคบที่คั่นระหว่างเกาะชวากับเกาะบาหลี เชื่อมต่อมหาสมุทรอินเดียกับทะเลบาหลี ส่วนที่แคบที่สุดมีระยะ 2.4 กิโลเมตร

บาหลี
# มิสซิสซอกา
มิสซิสซอกา  เป็นนครในรัฐออนแทรีโอ ประเทศแคนาดา ตั้งอยู่ริมฝั่งทะเลสาบออนแทรีโอ ติดกับเมืองโทรอนโตทางทิศตะวันออก จากการสำรวจสำมะโนประชากรปี ค.ศ. 2016 มีประชากร 721,599 คน มิสซิสซอกาเป็นเทศบาลที่มีประชากรมากเป็นอันดับ 6 ของแคนาดา และมากเป็นอันดับ 2 ในเกรเตอร์โทรอนโต
อ้างอิง
# โรดรีกู เฟราชิส
โรดรีกู เฟราชิส จี โซซา ซังตุส  หรือที่รู้จักในชื่อ โรดรีกู เฟราชิส หรือเพียงชื่อ เฟราชิส เกิดวันที่ 28 กันยายน ค.ศ. 1992 ในเซาฌูเวาจีเมรีชี เป็นเซ็นเตอร์แบ็กฟุตบอลชาวบราซิล 

 ผลงานในระดับอาชีพ 

 สถิติในระดับอาชีพ 
(แก้ไข)
สโมสรฤดูกาลบราซิลแซรียีอากอปาดูบราซิลโกปาลิเบร์ตาโดเรสโกปาซูดาเมริกานาลีกประเทศรวมลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูฟลาเม็งกู201290------1010020134000----206020140000----5050รวม13000000080210
ตามแหล่งที่มารวมกันในเว็บไซต์ทางการของฟลาเม็งกูFlamengo official website  และฟลาอิสตาชิสชีกาFlaestatística Player Profile 

 เกียรติประวัติ

 สโมสร 
 ฟลาเม็งกู
 กอปาดูบราซิล: ฤดูกาล 2013
 กังเปโอนาตูการียอกา: ฤดูกาล 2014

 ทีมชาติ 
 บราซิล ยู-18 ปี
 โกปาอิงเตร์นาซีโยนัลดูเมจีเตรานียู: ค.ศ. 2011

 บราซิลอายุไม่เกิน 20 ปี
 ฟุตบอลโลกเยาวชนอายุไม่เกิน 20 ปี: ค.ศ. 2011

 ทำสัญญา 
 ฟลาเม็งกู - มีนาคม ค.ศ. 2016
# ทางหลวงชนบท นย.3001
ทางหลวงชนบท นย.3001 สายแยกทางหลวงหมายเลข 305 (กม.ที่ 44) - บ้านบางน้ำเปรี้ยว เป็นถนนสายหนึ่งในจังหวัดนครนายก และจังหวัดฉะเชิงเทรา มีแนวสายทางเริ่มต้นที่แยกองครักษ์ จุดตัดถนนรังสิต-นครนายก อำเภอองครักษ์ จังหวัดนครนายก ข้ามคลองรังสิตประยูรศักดิ์ ผ่านตลาดองครักษ์ ตัวอำเภอองครักษ์ ผ่านทางแยกเข้าสถาบันเทคโนโลยีนิวเคลียร์แห่งชาติ (องค์การมหาชน) ผ่านท้องที่ตำบลบางลูกเสือ ตำบลบางสมบูรณ์ อำเภอองครักษ์ ผ่านบึงพระอาจารย์ ข้ามทางรถไฟสายชุมทางคลองสิบเก้า-ชุมทางแก่งคอย จากนั้นข้ามคลองหกวา เข้าเขตท้องที่ตำบลดอนเกาะกา ตำบลสิงโตทอง และตำบลหมอนทอง อำเภอบางน้ำเปรี้ยว จังหวัดฉะเชิงเทรา โดยไปบรรจบกับทางหลวงแผ่นดินหมายเลข 3481 และทางหลวงแผ่นดินหมายเลข 3200 ที่แยกบางน้ำเปรี้ยว มีระยะทาง 33.050 กิโลเมตร ระยะทางส่วนใหญ่อยู่ในความรับผิดชอบของกรมทางหลวงชนบท ยกเว้นระยะทาง 215 เมตรจากแยกองครักษ์อยู่ในความรับผิดชอบของกรมทางหลวง มีฐานะเป็นทางหลวงแผ่นดินหมายเลข 3541 (ทางเข้าองครักษ์)
# ไคออส
ไคออส (; ) เป็นเกาะใหญ่เป็นอันดับ 5 ของประเทศกรีซ ตั้งอยู่ทางทิศเหนือของทะเลอีเจียน เกาะมีช่องแคบไคออสคั่นกับประเทศตุรกี ไคออสเป็นที่รู้จักจากการเป็นผู้ส่งออกหมากฝรั่ง มีชื่อเล่นว่า "เกาะหมากฝรั่ง" และยังเป็นสถานที่ท่องเที่ยว อาทิ มีหมู่บ้านยุคกลางและอารามในศตวรรษที่ 11 เรียกว่า Nea Moni ซึ่งเป็นแหล่งมรดกโลก

เกาะยังเคยเกิดการฆาตกรรมหมู่ไคออส ชาวกรีกนับหมื่นคนถูกสังหารหมู่ที่เกาะนี้โดยกองทัพจักรวรรดิออตโตมันในช่วงสงครามอิสรภาพกรีก ในปี ค.ศ. 1822
# หมู่เกาะเวอร์จิน
หมู่เกาะเวอร์จิน  เป็นกลุ่มเกาะในทะเลแคริบเบียน ตั้งอยู่ทางทิศตะวันออกสุดของเกรตเตอร์แอนทิลลีสทั้งในทางธรณีวิทยาและชีวภูมิศาสตร์ ตอนเหนือของหมู่เกาะ เป็นส่วนหนึ่งของร่องลึกปวยร์โตรีโก และเซนต์ครอยซึ่งไม่ได้เป็นส่วนหนึ่งในโครงสร้างทางธรณีวิทยาเดียวกัน ส่วนทางด้านการเมือง หมู่เกาะบริติชเวอร์จินเป็นส่วนหนึ่งของกลุ่มเกาะของหมู่เกาะลีเวิร์ดซึ่งเป็นส่วนหนึ่งทางตอนเหนือของเลสเซอร์แอนทิลลีส สร้างเขตแดนแบ่งระหว่างทะเลแคริบเบียนกับมหาสมุทรแอตแลนติก หมู่เกาะนี้ได้แยกออกจากเลสเซอร์แอนทิลลีสโดยทางผ่านแอเนกาดา (Anegada Passage) และแยกออกจากเกาะใหญ่ของปวยร์โตรีโกโดยทางผ่านเวอร์จิน

หมู่เกาะนี้แบ่งออกเป็น 3 เขตอำนาจตามกฎหมาย คือ
 หมู่เกาะบริติชเวอร์จิน ดินแดนโพ้นทะเลของสหราชอาณาจักร
 หมู่เกาะเวอร์จินของสหรัฐ ดินแดนที่ยังไม่ปกครองตนเองแต่ขึ้นตรงต่อสหรัฐ
 หมู่เกาะสแปนิชเวอร์จิน หมู่เกาะทางทิศตะวันออกสุดของปวยร์โตรีโก ดินแดนที่ยังไม่ปกครองตนเองแต่ขึ้นตรงต่อสหรัฐ
# เฮนรี อาร์เทอร์ เบลก
เซอร์ เฮนรี อาเทอร์ เบลกCharles Mosley, editor, Burke's Peerage, Baronetage & Knightage, 107th edition, 3 volumes (Wilmington, Delaware, U.S.A.: Burke's Peerage (Genealogical Books) Ltd, 2003), volume 1, page 120.(; 8 มกราคม 1840 - 23 กุมภาพันธ์ 1918) ข้าหลวง ชาวบริติช ซึ่งดำรงตำแหน่งผู้สำเร็จราชการเกาะฮ่องกง คนที่ 12 ในอาณานิคมของบรีเตน (อังกฤษ) ระหว่าง ค.ศ. 1898 ถึง 1903 หรือตรงกับ พ.ศ. 2441 ถึง 2446 เป็นเวลาทั้งสิ้น 5 ปี 

 ประวัติ 
เซอร์ เฮนรี อาร์เทอร์ เบลก เกิดเมื่อวันที่ 8 มกราคม ค.ศ. 1840 หรือตรงกับ พ.ศ. 2383 ที่ ลิเมอริก ไอร์แลนด์ เป็นบุตรชายของ ปีเตอร์ เบลก สารวัตรแห่งกรมตำรวจหลวงไอร์แลนด์ และ เจน เลน

เขาเริ่มทำงานในตำแหน่งเสมียนของ ธนาคารแห่งชาติไอร์แลนด์ แต่ทำงานได้เพียง 18 เดือนก็ตัดสินใจลาออกและเริ่มต้นการเป็นนักเรียนนายร้อยตำรวจของกรมตำรวจหลวงไอร์แลนด์ ใน ค.ศ. 1857 หรือตรงกับ พ.ศ. 2400. และได้เป็นผู้ตรวจการพิเศษในอีก 2 ปีต่อมา. ใน ค.ศ. 1876 ตรงกับ พ.ศ. 2419 เขาได้รับแต่งตั้งเป็นผู้พิพากษาประจำเมือง Tuam ทางตะวันตกของไอร์แลนด์เขาได้รับการจดบันทึกว่าเป็นผู้ที่ ฉลาด สุขุม รอบคอบ และกระตือรือร้น. ใน ค.ศ. 1882 หรือตรงกับ พ.ศ. 2425 เขาได้เลื่อนขึ้นเป็นผู้พิพากษาพิเศษ

เบลกได้รับแต่งตั้งให้เป็นผู้สำเร็จราชการเกาะฮ่องกง เมื่อวันที่ 25 พฤศจิกายน พ.ศ. 2441 โดยดำรงตำแหน่งจนถึงเดือนพฤศจิกายน พ.ศ. 2446 ห้าเดือนก่อนที่เขาจะมาถึงฮ่องกง รัฐบาลอังกฤษได้ทำการเจรจาข้อตกลงกับรัฐบาลชิง ซึ่งเช่าดินแดนใหม่ให้กับฮ่องกงของอังกฤษเป็นระยะเวลา 99 ปี ในระหว่างที่เขาดำรงตำแหน่งเป็นผู้สำเร็จราชการเกาะฮ่องกง เบลกส่งผู้บริหารอาณานิคมไปยังดินแดนใหม่เพื่อควบคุมกลุ่มปุนติในท้องถิ่น กลุ่มต่างๆ ต่อต้านการยึดครองดินแดนใหม่ของอังกฤษ ส่งผลให้เกิดสงครามหกวันปะทุขึ้น กองกำลังอินเดียส่วนใหญ่ภายใต้การบังคับบัญชาของนายทหารบกอังกฤษ วิลเลียม แกสคอยน์ สามารถเอาชนะกลุ่มปุนติได้ โดยเบลกใช้นโยบายความร่วมมือที่เป็นมิตรเพื่อป้องกันปัญหาเพิ่มเติม และอนุญาตให้พวกเขารักษากฎหมายและประเพณีดั้งเดิมในเรื่องมรดกที่ดิน การใช้ที่ดิน และการแต่งงาน

เบลกเดินทางออกจากฮ่องกงทันทีหลังจากที่เขาเข้าร่วมการวางศิลาฤกษ์ของอาคารศาลฎีกา (สภานิติบัญญัติแห่งฮ่องกง ตั้งแต่ปี 2528 ถึง 2554) เมื่อวันที่ 12 พฤศจิกายน พ.ศ. 2446

เบลกได้รับแต่งตั้งให้เป็นผู้สำเร็จราชการแห่งศรีลังกา (บรีติชซีลอน) คนที่ 19 เมื่อสิ้นสุดการดำรงตำแหน่งผู้สำเร็จราชการในฮ่องกงในปี พ.ศ. 2446 และเขาดำรงตำแหน่งดังกล่าวจนถึงปี พ.ศ. 2450 จึงเป็นตำแหน่งสุดท้ายของเขาในการบริหารอาณานิคมของอังกฤษ เบลคที่เพิ่งเกษียณอายุใหม่ทำให้จอร์จ มอร์ริสันประทับใจกับความขมขื่นของเขาที่ไม่ลงสมัครรับตำแหน่งองคมนตรีด้วยความขอบคุณสำหรับการบริการสาธารณะตลอด 41 ปีของเขา

 พระราชนิพนธ์ไกลบ้าน 
ในพระราชนิพนธ์ไกลบ้านซึ่งเป็นพระราชนิพนธ์ใน พระบาทสมเด็จพระจุลจอมเกล้าเจ้าอยู่หัว ได้กล่าวถึง เซอร์ เฮนรี อาร์เทอร์ เบลก เป็นครั้งแรกในพระราชหัตถเลขาฉบับที่ 3 คืนที่ 14 วันอังคารที่ 9 เมษายน ร.ศ. 126 ตรงกับ พ.ศ. 2450 ดังใจความตอนหนึ่งว่า
# วิลเฟรด โอเวน
วิลเฟรด เอ็ดเวิร์ด ซอลเตอร์ โอเวน (, 18 มีนาคม ค.ศ. 1893 – 4 พฤศจิกายน ค.ศ. 1918) เป็นกวีและทหารชาวอังกฤษ เป็นหนึ่งในกวีที่มีชื่อเสียงช่วงสงครามโลกครั้งที่หนึ่ง บทกวีของเขามักสะท้อนภาพความน่ากลัวในสนามเพลาะและความโหดร้ายของสงคราม ตรงข้ามกับบทกวีในยุคนั้นที่มักปลุกใจและเชิดชูการทำสงคราม ผลงานเด่นของเขาที่ตีพิมพ์หลังเสียชีวิต ได้แก่ "Dulce et Decorum est" "Insensibility" และ "Anthem for Doomed Youth"

วิลเฟรด โอเวนเกิดในปี ค.ศ. 1893 ที่เมืองออสเวสตรี มณฑลชรอปเชอร์ เป็นบุตรคนโตจากทั้งหมด 4 คนของทอมัสกับซูซาน โอเวน (นามสกุลเดิม ชอว์) ต่อมาโอเวนย้ายตามครอบครัวไปอยู่ที่เมืองเบอร์เคนเฮดและชรูว์สบรี และเรียนที่โรงเรียนในเมืองนั้น โอเวนเริ่มสนใจการเขียนกลอนราวปี ค.ศ. 1904 หลังพักผ่อนในวันหยุดที่เชชเชอร์Paul Farley, "Wilfred Owen: Journey to the Trenches", The Independent, November 2006 ช่วงแรกเขาได้รับแรงบันดาลใจจากคัมภีร์ไบเบิล จอห์น คีตส์ และเพอร์ซี บีช เชลลีย์ หลังจากนั้นเขาทำงานเป็นผู้ช่วยมุขนายกแห่งดันส์เดน ใกล้เมืองเรดิง ในปี ค.ศ. 1913 โอเวนเรียนที่มหาวิทยาลัยเรดิง ก่อนจะทำงานเป็นครูกวดวิชาภาษาอังกฤษและฝรั่งเศสที่เมืองบอร์โด

ในปี ค.ศ. 1915 หลังสงครามโลกครั้งที่หนึ่งอุบัติ โอเวนถูกเกณฑ์เข้าเป็นทหารในกำลังสำรองของกองทัพบกสหราชอาณาจักร ปีต่อมาเขาได้รับยศร้อยตรีประจำกรมทหารแมนเชสเตอร์ ระหว่างสงคราม โอเวนประสบความบาดเจ็บทางจิตใจที่เรียกว่า shell shock จนต้องเข้ารับการรักษาที่โรงพยาบาลสงครามเคร็กล็อกฮาร์ต และพบกับกวี ซีกฟรีด แซสซูน ผู้ส่งผลต่องานของโอเวนในเวลาต่อมา ในปี ค.ศ. 1918 โอเวนกลับเข้ารับราชการทหารที่ฝรั่งเศส และได้รับกางเขน Military Cross หลังนำหมู่ทหารบุกโจมตีที่มั่นศัตรูในหมู่บ้านฌงกูร์ (Joncourt) วันที่ 4 พฤศจิกายน ค.ศ. 1918 โอเวนเสียชีวิตขณะนำทหารข้ามคลองซ็องบร์–อวซ ทางเหนือของฝรั่งเศส ข่าวการเสียชีวิตของเขาไปถึงครอบครัวในวันสงบศึก (11 พฤศจิกายน) ในปี ค.ศ. 1985 โอเวนเป็นหนึ่งในกวีสงคราม 16 คนที่ได้รับการรำลึกที่มุมกวีในเวสต์มินสเตอร์แอบบีย์
# แบม
แบม   เป็นนครและเมืองหลักของเทศมณฑลแบม จังหวัดเคร์มอน ประเทศอิหร่าน จากสำมะโนประชากรปี ค.ศ. 2006 เมืองมีประชากร 73,823 คน จาก 19,572 ครอบครัว ก่อนเหตุแผ่นดินไหวปี ค.ศ. 2003 ข้อมูลประชากรอย่างเป็นทางการมีราว 43,000 คน เมืองเคยมีชื่อเสียงด้านสิ่งทอและเสื้อผ้า

ป้อมปราการของเมืองที่ชื่อแอร์เกแบม มีประวัติศาสตร์ย้อนไปถึงเมื่อ 2,000 ปีก่อนถึงจักรวรรดิพาร์เธีย (248 ปีก่อนคริสต์ศักราช–ค.ศ. 224) แต่สิ่งก่อสร้างส่วนใหญ่สร้างในสมัยราชวงศ์ซาฟาวิด แต่เมืองส่วนใหญ่ถูกปล่อยให้รกร้างเนื่องจากการรุกรานของชาวปาทานในปี ค.ศ. 1722 จากนั้นมีการเข้ามาตั้งถิ่นฐานใหม่ และถูกปล่อยร้างเป็นครั้งที่สองหลังการรุกรานจากชีรอซ

เมืองใหม่ของแบมได้รับการพัฒนาขึ้นเรื่อย ๆ ในฐานะศูนย์กลางกสิกรรมและอุตสาหกรรม เมืองเติบโตอย่างรวดเร็วจนกระทั่งเกิดแผ่นดินไหวใน ค.ศ. 2003 เมืองมีชื่อเสียงเรื่องอินทผลัมและพืชสกุลส้มที่ปลูกโดยเครือข่ายทดน้ำจากกะนาต (qanat) เมืองยังมีรายได้จากการท่องเที่ยวที่เพิ่มมากขึ้นจากผู้ที่มาเที่ยวชมโบราณสถานในปีหลัง ๆ